Luettelo Aero Oy:n ja Finnairin lentokalustosta
Aeron ja Finnairin historiallinen kalusto > Finnairin suihkukonekalusto > McDonnell Douglas DC-10 ja MD-11 -kalusto

Finnair sai ensimmäisen McDonnell Douglas DC-10 -koneen Suomeen 4. helmikuuta 1975. Kymmenen päivää myöhemmin se suoritti ensimmäisen kaupallisen lentonsa vieden lomamatkailijoita Las Palmasiin. Liikenne Atlantin yli alkoi seuraavassa kuussa. Uusia kohteita tuli New Yorkin lisäksi muualta Yhdysvalloista ja Aasiasta. Yhtiölle oli suuri voitto, kun se 22. huhtikuuta 1983 ensimmäisenä lentoyhtiönä kykeni aloittamaan non-stop lennot Euroopasta Japaniin siten, että lisäpolttoainesäiliöiden avulla voitiin lentää tämä reitti Pohjoisnavan ja Beringin salmen kautta Tokioon.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Finnairin McDonnell Douglas DC-10- ja McDonnell Douglas MD-11 -kalusto
| No. | Tyyppi | Rekisteri- tunnus | Sarja- numero | Nimi | Rakennettu | Finnairin käytössä | Lisätietoja | Poistettu Suomen rekisteristä | Viitteet |
| 1. | McDonnell Douglas DC-10-30 | OH-LHA | C/N 47956/181 | Iso-Antti | 1974 | 1975–1996 | Myöhemmin liisattu Ranskaan | 1996 |  |
| 2. | McDonnell Douglas DC-10-30 | OH-LHB | C/N 47957/201 |  | 1975 | 1975–1995 | Myöhemmin liisattu Ranskaan | 1995 |  |
| 3. | McDonnell Douglas DC-10-30ER | N345HC (OH-LHC) | C/N 48265/345 |  | 1981 | 1981–1995 | Liisattuna Yhdysvalloista, palautettu sinne | 1995 |  |
| 4. | McDonnell Douglas DC-10-30 | OH-LHD | C/N 47865/135 |  | 1973 | 1983–1994 | Myöhemmin liisattu Ranskaan | 1994 |  |
| 5. | McDonnell Douglas DC-10-30 | OH-LHE | C/N 46978/256 |  | 1978 | 1988–1994 | Liisattu Luxemburgista | 1994 |  |
| 6. | McDonnell Douglas MD-11 | OH-LGA | C/N 48449/455 | Olga | 1990 | 1990–2009 | Myyty Yhdysvaltoihin World Airwaysille | 2009 |  |
| 7. | McDonnell Douglas MD-11 | OH-LGB | C/N 48450/479 |  | 1991 | 1991–2010 | Myyty Yhdysvaltoihin World Airwaysille | 2010 |  |
| 8. | McDonnell Douglas MD-11F | OH-LGC | C/N 48512/529 |  | 1992 | 1993–2013 | Myyty Nordic Global Airlinesille | 2013 |  |
| 9. | McDonnell Douglas MD-11F | OH-LGD | C/N 48513/564 |  | 1994 | 1994–2011 | Myyty Nordic Global Airlinesille | 2011 |  |
| 10. | McDonnell Douglas MD-11 | OH-LGE | C/N 48780/624 |  | 1998 | 2003–2009 | Ostettu Sabenalta myyty Ethiopian Airlinesille | 2009 |  |
| 11. | McDonnell Douglas MD-11 | OH-LGF | C/N 48766/600 |  | 1996 | 2004–2010 | Myyty Cargoitalialle | 2010 |  |
| 12. | McDonnell Douglas MD-11 | OH-LGG | C/N 48753/608 |  | 1996 | 2005–2010 | Ostettu Varigilta, myyty Federal Expressille | 2010 |  |
Finnairin DC-10-30 N345HC oli aikoinaan Finnairin ainoa kone, joka pystyi lentämään reitin Helsingin ja Tokion välillä  välilaskutta lisätankkien johdosta. Sen suurin lentoonlähtöpaino oli noin 15 000kg enemmän kuin Finnairin muiden DC-10 -koneiden.
Koneen MD-11 OH-LGA kohdalla järjestettiin Finnairin sisällä virallinen nimikilpailu ja nimeksi valittiin OLGA, mutta ko. nimeä ei kirjoitettu koneen kylkeen. Myös muille koneille annettiin henkilökunnan puolesta lempinimet: OH-LGB = “Gorba”, OH-LGC = “Clinton”, OH-LGD = “Dolly” ja OH-LGG = “Gigantti”.
OH-LGC ja OH-LGD olivat käytössä myös puhtaina rahtiversioina. Tuolloin niiden tyyppimerkintä oli McDonnell Douglas MD11F.
Boeingin ostettua McDonnell Douglasin MD-11-koneiden tyyppimerkiksi tuli Boeing MD-11.